[pic] | KOMISIA EURÓPSKYCH SPOLOČENSTIEV |

Brusel 24.10.2006

KOM(2006) 621 v konečnom znení

2006/0203 (CNS)

Návrh

ROZHODNUTIA RADY

o účasti Spoločenstva na navýšení kapitálu Európskeho investičného fondu

(predložený Komisiou) [SEK(2006) 1347]

ODÔVODNENIE

KONTEXT NÁVRHU |

110 | Dôvody a ciele návrhu Európsky investičný fond (ďalej len „fond“) bol založený v roku 1994. Jeho zakladajúcimi členmi sú Európske spoločenstvo zastúpené Európskou komisiou, Európska investičná banka (EIB) a mnohé finančné inštitúcie. O členstve Spoločenstva vo fonde sa rozhodlo rozhodnutím Rady 1994/375/ES (Ú. v. ES L 173, 7. 7. 1994, s. 12). Fond vyčerpá vlastné zdroje do polovice roku 2007 a nebude môcť pokračovať v operáciách financovaných zo svojich vlastných zdrojov. Predstavenstvo preto po dôkladnom preskúmaní výhľadov a možností navrhlo navýšiť upísaný kapitál o 50 % nominálnej hodnoty. V článku 3 rozhodnutia Rady 1994/375/ES sa uvádza, že o stanovisku Spoločenstva k možnému navýšeniu kapitálu fondu a jeho účasti na tomto navýšení rozhodne jednomyseľne Rada, ktorá koná na návrh Komisie a po porade s Európskym parlamentom. Účelom tohto návrhu rozhodnutia Komisie je teda schváliť 50%-né navýšenie nominálnej hodnoty kapitálu fondu a účasť Spoločenstva na tomto navýšení. Po prijatí navrhovaného nariadenia Radou a v súlade so stanovami predstavenstvo fondu poverí fond navýšiť kapitál o 50 % nominálnej hodnoty. Toto nové rozhodnutie Rady umožní komisárovi pre hospodárske a menové záležitosti hlasovať v prospech navýšenia kapitálu na valnom zhromaždení fondu. |

120 | Všeobecný kontext Európske trhy rizikového kapitálu musia poskytovať nielen lepší prístup k finančným prostriedkom pre inovačné MSP vo fáze vzniku alebo začatia činnosti, ale aj na investície pre MSP v pokročilejších štádiách, aby podnikom pomohli dosiahnuť plný potenciál, umiestniť služby a výrobky na trhu a tak vytvoriť pracovné miesta a pokračovať vo financovaní výskumnej činnosti. Zaistenie sa vzhľadom na európsky bankový sektor považuje vo veľkej miere za jednu z možných reakcií na problém úverovania MSP, ktorý môže vyplynúť z požiadaviek na kapitálovú primeranosť dohody Basel II, ktoré nadobudnú účinnosť v roku 2008. Fond od svojho založenia podporil približne 270 000 MSP prostredníctvom investícií rizikového kapitálu a portfóliových záruk v Európskej únii a v pristupujúcich krajinách. Mandátom EIB na rizikový kapitál, mandátom EIF/ERP[1] iniciovaným nemeckým ministerstvom hospodárstva a práce a mandátmi Spoločenstva (najmä pomocou pri zakladaní nových podnikov ETF, záručnou schémou pre MSP a schémou pre rast a životné prostredie) pod správou fondu získalo podporu približne 263 000 MSP. Hoci operácie fondu majú vysoký pákový účinok, musia sa ďalej rozvíjať, aby zodpovedali meniacim sa potrebám všetkých typov MSP a meniacim sa podmienkam trhu. Fond zohráva významnú úlohu v pružnom odhaľovaní pretrvávajúcich a správne identifikovaných trhových medzier vo všetkých štádiách: založenie, rozšírenie a rozvoj. Bez navýšenia kapitálu by fond musel postupne zredukovať všetky nové operácie financované zo svojich vlastných zdrojov. V dôsledku povinností podieľať sa na investovaní na základe niektorých mandátov by to ovplyvnilo aj činnosť vyplývajúcu z mandátu. |

130 | Navýšenie kapitálu fondu patrí do rámca Lisabonskej stratégie a považuje sa za opatrenie, ktoré dopĺňa opatrenia stanovené v oznámení Komisie „Implementácia Lisabonského programu Spoločenstva: financovanie rastu MSP – pridanie európskej hodnoty“ KOM(2006) 349, ktoré obsahuje opatrenia na vytváranie investícií rizikového kapitálu vo väčšej miere, rozvoj bankového financovania inovácie a zabezpečenie, aby súčasné finančné systémy boli priaznivejšie pre MSP. Existujúce ustanovenia v oblasti návrhu Právny predpis, ktorým sa menia a dopĺňajú stanovy EIB, bol prijatý 25. marca 1993 (Ú. v. ES L 173, 7. 7.1994, s. 14), oprávňuje Radu guvernérov EIB na založenie fondu. V článku 4 tejto zmeny a doplnenia sa stanovuje, že Európske spoločenstvo a finančné inštitúcie sa môžu stať členmi fondu a podieľať sa na jeho upísanom kapitáli. Rozhodnutím Rady 1994/375/ES sa umožňuje účasť Spoločenstva vo fonde. Po záveroch Lisabonského samitu v marci 2000, na ktorom sa predložila vyzýva na zvýšenie podpory iniciatívy rizikového kapitálu v prospech MSP, akcionári fondu v júni 2000 schválili reformu inštitúcie s cieľom vytvoriť z fondu kľúčový finančný nástroj politiky Spoločenstva zameranej na MSP. |

141 | Súlad s inými politikami a cieľmi Únie Politický cieľ fondu, ktorého základnými prvkami sú zvýšenie prístupu MSP k finančným prostriedkom a financovanie inovácie a výskumu, sa v posledných rokoch posilnil prostredníctvom aktívnej podpory Lisabonskej stratégie pre rast a zamestnanosť. Operácie fondu dopĺňajú mandát EIB na rizikový kapitál a finančné programy Spoločenstva, ako sú Rámcový program pre konkurencieschopnosť a inováciu (PKI), Prostriedky Spoločenstva pre malé a stredné podniky (JEREMIE), 7. rámcový výskumný program, ktoré tiež obsahujú opatrenia na pomoc MSP na základe programov spolupráce a budovania kapacít. Každý z týchto programov sa vykonáva podľa vlastných individuálnych politických rámcov a usmernení zameraných najmä na osobitné skupiny prijímajúcich MSP, rôzne štádiá rozvoja MSP a programy majú predovšetkým rozdielne rizikové profily. Rovnaké oprávnené náklady sa tak nebudú financovať dvakrát, ale fond môže spoluinvestovať z vlastných zdrojov s cieľom investovať rozpočtové finančné prostriedky Spoločenstva na špecifické programy. Predstavenstvo fondu zodpovedá za to, že zdroje fondu sa použijú tak, aby prispeli k sledovaniu cieľov Spoločenstva. |

KONZULTÁCIE SO ZÚčASTNENÝMI STRANAMI A HODNOTENIE VPLYVU |

Konzultácie so zainteresovanými stranami |

211 | Konzultačné metódy, hlavné cieľové sektory a všeobecný profil respondentov ECOFIN 14. marca 2006 prijala správu k návrhu skupiny EIB (EIB a fond), aby skupina EIB výraznejšie prispievala k podpore rastu a zamestnanosti v EÚ na základe Lisabonskej stratégie. Táto správa, ktorá bola vypracovaná v spolupráci s Komisiou, obsahovala návrh na navýšenie upísaného kapitálu fondu o 50 % nominálnej hodnoty. Európska rada z 23. - 24. marca 2006 privítala správu skupiny EIB a zdôraznila, že plne integrovaný finančný trh a dostatočný prístup k finančným prostriedkom sú rozhodujúce pre rast malých a stredných podnikov. Navýšenie kapitálu schválila Rada guvernérov EIB 7. júna 2006. |

212 | Zhrnutie odpovedí a spôsob ich zohľadnenia Stanoviská predstavenstva fondu a EIB sú plne zapracované v návrhu. Hospodársky a finančný výbor z 2. – 3. marca 2006 vyzval Komisiu, aby predložila na prerokovanie legislatívny návrh, aby ho mohla Rada ECOFIN preskúmať. |

Získavanie a využívanie expertízy |

221 | Príslušné vedecké / expertízne oblasti Finančná a trhová expertíza fondu. |

222 | Použité metódy Neuplatňuje sa. |

223 | Hlavné oslovené organizácie/odborníci Fond, EIB a predstavenstvo fondu. |

2249 | Zhrnutie predložených a použitých stanovísk Povaha rizika spojeného s akciovým podielom Spoločenstva v EIF sa v dôsledku tohto návrhu nezmení. |

225 | Pozícia fondu a stanoviská EIB a predstavenstva k navýšeniu kapitálu sú zapracované v návrhu a v hodnotení ex-ante. |

226 | Prostriedky použité na sprístupnenie výsledkov expertízy verejnosti Neuplatňuje sa. |

230 | Hodnotenie vplyvu Nevykonalo sa žiadne formálne hodnotenie vplyvu. Predstavenstvo fondu však od jesene 2005 prehodnotilo rôzne možnosti a alternatívy s cieľom zlepšiť stav vlastných zdrojov fondu. Fond by bez navýšenia kapitálu musel ukončiť činnosti financované z vlastných zdrojov. Predaj aktív, zabezpečenie alebo pôžičky sa nepovažovali za zmysluplné alternatívy pri zohľadnení rizikového profilu, požiadaviek na likviditu a dlhodobý charakter operácií fondu. Navýšenie kapitálu, prvé od založenia fondu v roku 1994, je nevyhnutné na dosiahnutie cieľov fondu. Z krátko- a strednodobého hľadiska by zvýšilo možnosti fondu spolupracovať s Komisiou, EIB a s finančnými akcionármi, ako aj s novými alebo existujúcimi mandantmi, ktorí nie sú akcionármi a ktorí požadujú spoluinvestovanie fondu. Počas finančného rámca na obdobie rokov 2007 – 2013 by sa nepredložila žiadna dodatočná žiadosť o navýšenie kapitálu. Fond bude používať svoje vlastné zdroje na operácie rizikového kapitálu a záruky na zvýšenie dostupnosti finančných prostriedkov pre MSP a investície na podporu rastu MSP v oblasti inovácie a výskumu a vývoja. EIB a Komisia majú na starosti zabezpečenie zdrojov považovaných za nevyhnutné na výkon politík EÚ, najmä v oblastiach Lisabonskej agendy: inovácie, rastu MSP a tvorby pracovných miest. Fond zohráva významnú úlohu pri uľahčovaní prístupu MSP k úverovému financovaniu prostredníctvom zaisťovacích transakcií a účasti na nich. Fond by sa bez navýšenia kapitálu už nemohol zúčastňovať na zaisťovacích transakciách. V dôsledku obmedzených rozpočtových zdrojov by sa z navrhnutej časti týkajúcej sa zaistenia v rámcovom programe pre konkurencieschopnosť a inováciu na roky 2007 – 2013 (PKI) mohla pokryť iba malá časť celkovej činnosti fondu v oblasti poskytovania záruk v súčasnosti. Fond by okrem toho nemohol rozširovať svoje činnosti, najmä operácie rizikového kapitálu, na trhy s rozvojovým potenciálom, najmä v nových členských štátoch. Rada guvernérov v júni 2005 zmenila priority skupiny EIB, ktoré kladú dôraz na inovatívne výrobky, ktoré využívajú synergie na úrovni skupiny, v súvislosti s touto zmenou bol fond vyzvaný, aby podporoval politiky EÚ vo väčšom rozsahu. Žiadosť guvernérov o rozšírenie činnosti je podporená prebiehajúcimi rozhovormi fondu s Komisiou o množstve významných nových iniciatív. |

PRÁVNE PRVKY NÁVRHU |

305 | Zhrnutie navrhovaných opatrení Vlastné zdroje fondu sa vyčerpajú do polovice roku 2007. Predstavenstvo fondu preto navrhlo navýšenie upísaného kapitálu fondu o 50 % nominálnej hodnoty, z ktorých 20 % sa splatí. Zámerom je vydať až 1 000 nových akcií, čo by nominálne znamenalo nárast celkového upísaného kapitálu z 2 mld. EUR na 3 mld. EUR a pri zachovaní súčasnej miery splatenia na 20 % zvýšenie splateného kapitálu zo 400 mil. EUR na 600 mil. EUR. Navýšenie kapitálu fondu sa schválilo v rámci účasti skupiny EIB na iniciatíve týkajúcej sa rastu a tvorby pracovných príležitostí, ktorú uvítala ECOFIN 14. marca 2006 a Európska rada 23. - 24. marca 2006. Navrhuje sa, aby Komisia, v zastúpení Spoločenstva, upísala až do 30 % nového nominálneho kapitálu. Na tento účel sa vo finančnom rámci na obdobie rokov 2007 – 2013 vyčlenila zo všeobecného rozpočtu suma 100 mil. EUR. Celková nadobúdacia cena akcií, ktorá sa má zaplatiť fondu, obsahuje dve zložky: nominálnu hodnotu splateného kapitálu a emisné ážio. Keďže miera vyplácania dividend sa nemení, obstarávacia cena akcie odráža finančný výkon fondu, t. j. čím je výkon fondu lepší, tým je vyššia cena jeho akcií a následne vyššia čiastka emisného ážia. S cieľom vyrovnať sa s cenovou neurčitosťou Komisia navrhuje použiť dividendy vyplatené fondom Spoločenstvu počas štyroch rokov na pokrytie časti nákladov na navýšenie kapitálu. Dividendy získané a požadované počas obdobia rokov 2007 – 2010 na pokrytie nákladov navýšenia kapitálu sa považujú za účelovo viazaný príjem v súlade s článkom 18 ods. 2 finančného nariadenia. To by podporilo zámer Komisie udržať akciový podiel Spoločenstva na úrovni 30 % s cieľom podporiť stále zameranie fondu na politiky EÚ. V každom prípade maximálny záväzok Spoločenstva nepresiahne čiastku vyčlenenú z rozpočtu vo výške 100 mil. EUR a dividendy získané za toto obdobie, ktoré sa odhadujú na úrovni približne 20 mil. EUR. |

310 | Právny základ Článok 3 rozhodnutia Rady č. 1994/375/ES zo 6. júna 1994 o členstve Spoločenstva v Európskom investičnom fonde. |

329 | Zásada subsidiarity Návrh patrí do výlučnej právomoci Spoločenstva. Účasť Spoločenstva vo fonde sa zakladá na rozhodnutí Rady č. 1994/375/ES. Zriadenie fondu a jeho stanovy schválila Rada guvernérov EIB. Zásada subsidiarity sa preto neuplatňuje. |

Zásada proporcionality Návrh je v súlade so zásadou proporcionality z týchto dôvodov. |

331 | Nedostatočný prístup MSP k finančným prostriedkom, ktorý existoval v čase založenia fondu v roku 1994, stále pretrváva a z tohto dôvodu sa intervencia na úrovni Spoločenstva stále považuje za odôvodnenú. Fond preukázal, že je schopný ponúknuť finančné produkty na podporu MSP veľmi efektívnym spôsobom v celej EÚ, čo by vnútroštátne inštitúcie nemohli urobiť. Fond bude naďalej riadiť svoje operácie financované z navýšených vlastných zdrojov na základe zvyčajných kritérií a postupov investičnej a úverovej politiky. |

332 | Navýšenie kapitálu okrem tohto zohľadňuje rozpočtové obmedzenia dohodnutého finančného rámca a podnikateľské plány fondu dokazujú, že navýšenie kapitálu o 50 % postačuje na pokračovanie v jeho operáciách financovaných z vlastných zdrojov do roku 2013. Dodatočné vlastné zdroje fondu navýšia sumu finančných prostriedkov, ktoré sú k dispozícii pre MSP. Fond po vykonaní hĺbkovej analýzy vyberie vhodných partnerov, t. j. fondy rizikového kapitálu a finančné inštitúcie, ktoré poskytnú kapitál alebo úverové financovanie pre MSP. Predstavenstvo fondu, v ktorom má Komisia dvoch zástupcov, schvaľuje všetky návrhy projektov. |

Výber nástrojov |

341 | Navrhnuté nástroje: iné. |

342 | Iné prostriedky by neboli primerané z tohto dôvodu: V článku 3 rozhodnutia Rady č. 1994/375/ES sa uvádza, že o stanovisku Spoločenstva k možnému navýšeniu kapitálu fondu a jeho účasti na tomto navýšení rozhodne jednomyseľne Rada, ktorá koná na návrh Komisie a po porade s Európskym parlamentom. |

VPLYV NA ROZPOčET |

401 | Spoločenstvo upíše až do 300 nových akcií EIF. Ročná úhrada akcií sa uskutoční v štvorročnom období rokov 2007-2010. Rozpočtové prostriedky na obdobie štyroch rokov orientačne predstavujú čiastku 100 mil. EUR, t. j. 25 mil. EUR ročne. Zámerom je udržať akciový podiel Spoločenstva vo fonde na úrovni 30 % kapitálu fondu v roku 2010. Komisia v dôsledku meniacej sa ceny akcií v čase vydania nemá možnosť vopred presne stanoviť celkové a ročné rozpočtové záväzky a platby. S cieľom udržať akciový podiel na úrovni 30 % v roku 2010 a prekonať neurčitosť cien Komisia navrhuje, aby sa dividendy, ktoré fond vyplatí v rokoch 2007 – 2010, každý rok použili na pokrytie časti nákladov na nové akcie. V každom prípade maximálny záväzok Spoločenstva nepresiahne čiastku vyčlenenú z rozpočtu vo výške 100 mil. EUR a dividendy získané za toto obdobie, ktoré sa odhadujú na úrovni približne 20 mil. EUR. |

DODATOčNÉ INFORMÁCIE |

Klauzula o prehodnotení/revízii/časovom obmedzení |

531 | Návrh obsahuje klauzulu o prehodnotení. |

570 | Podrobný výklad návrhu V článku 1 sa stanovuje, že Spoločenstvo prispeje k 50%-nému navýšeniu nominálnej hodnoty kapitálu fondu. Spoločenstvo by tak nakúpilo až do 300 akcií. Podmienky navýšenia kapitálu sa stanovia na výročnom valnom zhromaždení fondu v roku 2007. Článok 2 sa týka rozpočtového hľadiska návrhu. S cieľom udržať 30%-ný akciový podiel Spoločenstva by Komisia nakúpila až do 300 nových akcií fondu. V rámci finančného rámca na obdobie rokov 2007 – 2013 sú rozpočtové prostriedky vyčlenené na účel navýšenia kapitálu obmedzené na 100 mil. EUR. Keďže sa nadobúdacia cena akcií mení a nie je isté, či rozpočtové prostriedky postačia na udržanie 30%-ného akciového podielu vo fonde v roku 2010 Komisia navrhuje využiť každý rok dividendy vyplatené fondom počas tohto obdobia na pokrytie časti nákladov účasti na navýšení kapitálu. Maximálny záväzok Spoločenstva sa tak obmedzí na čiastku vyčlenenú z rozpočtu vo výške 100 mil. EUR a dividendy, ktoré dostane každý rok počas obdobia 2007 – 2010, t. j. čiastku odhadovanú na 20 mil. EUR. Článok 3 sa vzťahuje na hodnotenie činností fondu, ktoré Komisia vykoná do 31. júla 2012. Komisia v minulosti na základe 10. úvodného ustanovenia rozhodnutia Rady č. 1994/375/ES predkladala výročnú správu fondu Rade a Parlamentu. V článku 4 sa navrhuje zmena tohto postupu a fond sa vyzýva, aby posielal svoju výročnú správu a výročnú správu rady audítorov priamo Európskemu parlamentu a Rade. Komisia v súlade s článkom 2 rozhodnutia Rady č. 1994/375/ES bude naďalej informovať Radu o otázkach, ktoré sa majú prediskutovať na valnom zhromaždení fondu. |

1. 2006/0203 (CNS)

Návrh

ROZHODNUTIA RADY

o účasti Spoločenstva na navýšení kapitálu Európskeho investičného fondu

RADA EURÓPSKEJ ÚNIE,

so zreteľom na Zmluvu o založení Európskeho spoločenstva,

so zreteľom na rozhodnutie Rady č. 1994/375/ES zo 6. júna 1994 o členstve Spoločenstva v Európskom investičnom fonde[2], a najmä na jeho článok 3,

so zreteľom na návrh Komisie[3],

so zreteľom na stanovisko Európskeho parlamentu[4],

keďže:

(1) Schválený kapitál Európskeho investičného fondu, ďalej len „fond“, sa v čase založenia stanovil na 2 mld. EUR a je rozdelený do 2 000 akcií, z ktorých každá má nominálnu hodnotu 1 mil. EUR. V súlade s článkom 7 ods. 1 stanov Európskeho investičného fondu[5], ďalej len „stanovy“, upísaný kapitál sa splatí v 20 % miere.

(2) Podľa rozhodnutia č. 1994/375/ES Európske spoločenstvo zastúpené Komisiou upísalo 600 akcií fondu v nominálnej hodnote 600 miliónov EUR, z ktorých je 120 miliónov EUR splatených.

(3) Operácie fondu týkajúce sa záruk a rizikového kapitálu nesmú prekročiť stropy stanovené v článku 26 stanov alebo valným zhromaždením fondu. Stropy závisia od veľkosti kapitálu a vlastných zdrojov fondu. Keďže sa očakáva, že fond vyčerpá svoje vlastné zdroje do polovice roku 2007 a preto nebude môcť pokračovať v operáciách financovaných zo svojich vlastných zdrojov, predstavenstvo navrhlo navýšiť schválený kapitál nominálne o 50 %.

(4) Rada ECOFIN zo 14. marca 2006 prijala správu k návrhom predloženým skupinou Európskej investičnej banky, ďalej len „skupina EIB“, aby skupina EIB výraznejšie prispievala k podpore rastu a zamestnanosti v EÚ, ktorá obsahuje návrh na navýšenie kapitálu fondu.

(5) Európska rada z 23. - 24. marca 2006 privítala príspevok skupiny EIB a vyzvala príslušných účastníkov, aby prijali potrebné následné kroky pri zohľadnení záverečnej dohody o finančnom rámci na obdobie rokov 2007 – 2013.

(6) Upísanie nových akcií Spoločenstvom by podporilo implementáciu Lisabonskej stratégie a pomohlo dosiahnuť ciele Spoločenstva v oblasti malých a stredných podnikov, vytváraní pracovných príležitostí, inovácie, výskumu a vývoja, kohézie a regionálnej politiky a rozširovania.

(7) Čiastka vo výške 100 mil. EUR vyčlenená z rozpočtu na navýšenie kapitálu fondu je v súlade so záverečnou dohodou o finančnom rámci na obdobie rokov 2007 – 2013.

(8) Akcionári fondu na základe svojho rozhodnutia upíšu nové akcie v priebehu obdobia štyroch rokov, ktoré začína plynúť v roku 2007 a končí v roku 2010, pri zohľadnení záujmov akcionárov z finančných inštitúcií a Európskej investičnej banky, ako aj rozpočtových obmedzení Spoločenstva. Cena nových akcií sa stanoví každý rok a bude sa zakladať na vzorci pre výpočet čistej hodnoty aktív dohodnutom akcionármi fondu.

(9) Ročné dividendy, ktoré dostalo Spoločenstvo za svoju účasť vo fonde od roku 1995 do roku 2006, sa riadne vrátili do rozpočtu Spoločenstva. Počas rokov 2007 – 2010 sa získané dividendy budú považovať za viazané príjmy a použijú sa na čiastočnú úhradu navýšenia kapitálu. To by malo zvýšiť sumu rozpočtových prostriedkov, ktoré sú k dispozícii na navýšenie kapitálu a tým udržať akciový podiel Spoločenstva na úrovni 30 % kapitálu.

(10) Komisia doteraz predkladala výročné správy fondu Európskemu parlamentu a Rade. S cieľom zjednodušiť systém predkladania správ, treba zabezpečiť, aby fond zasielal svoju výročnú správu a výročnú správu rady audítorov priamo Európskemu parlamentu a Rade.

(11) Vhodná koordinácia, synergia a komplementarita sa zabezpečí medzi operáciami fondu a Európskej investičnej banky, finančnými nástrojmi Spoločenstva pre malé a stredné podniky a, kde sa to hodí, ostatnými finančnými inštitúciami,

ROZHODLA TAKTO:

Článok 1

Spoločenstvo dodatočne k súčasnému akciovému podielu v Európskom investičnom fonde (ďalej len „fond“) upíše až do 300 akcií, každú v nominálnej hodnote 1 mil. EUR vo fonde. Upísanie akcií a ročné platby sa uskutočnia v súlade s podmienkami, ktoré schváli valné zhromaždenie fondu.

Článok 2

Spoločenstvo nakúpi nové akcie v štvorročnom období so začiatkom v roku 2007. Počas rokov 2007-2010 sa dividendy, ktoré Spoločenstvo dostane za účasť vo fonde budú považovať za účelovo viazaný príjem podľa článku 18 ods. 2 nariadenia Rady (ES, Euratom) č. 1605/2002[6] na pokrytie časti nákladov na upísanie akcií.

Okrem toho celková čiastka až do výšky 100 mil. EUR za celé obdobie bude okrem toho použiteľná v rámci celkového rozpočtu Európskych spoločenstiev na pokrytie zostávajúcich nákladov. Rozpočtový príspevok sa môže rozdeliť na ročné splátky do štyroch rokov v súlade s článkom 76 ods. 3 nariadenia Rady (ES, Euratom) č. 1605/2002.

Článok 3

Komisia predloží Rade hodnotenie činností financovaných zo svojich vlastných zdrojov fondu do 31. júla 2012.

Článok 4

Fond zašle svoju výročnú správu a výročnú správu rady audítorov Európskemu parlamentu a Rade.

V Bruseli

Za Radu

predseda

LEGISLATÍVNY FINANČNÝ VÝKAZ

1. NÁZOV NÁVRHU:

Navýšenie kapitálu Európskeho investičného fondu (EIF) a účasť Spoločenstva na navýšení kapitálu.

2. RÁMEC ABM/ABB

Hospodárske a finančné záležitosti

01.04 Finančné operácie a nástroje

3. ROZPOČTOVÉ POLOŽKY

3.1. Rozpočtové položky vrátane ich názvov:

Výdavky.

01.0409: Európsky investičný fond

01.040901: Európsky investičný fond — Poskytnutie splatených akcií upísaného kapitálu

01.040902: Európsky investičný fond — Disponibilná časť upísaného kapitálu

Príjmová položka.

850 : Dividendy vyplatené EIF.

3.2. Trvanie akcie a finančného vplyvu:

Čiastka 100 mil. EUR sa vyčlenila v rámci finančného rámca na obdobie rokov 2007 – 2013 v rámci podkapitoly 1A, t. j. 25 mil. EUR ročne počas obdobia štyroch rokov 2007 – 2010. Komisia upíše nové akcie v súlade s rozhodnutím, ktoré prijme valné zhromaždenie EIF o úpravách kapitálového navýšenia a jeho úhrade v štyroch ročných splátkach v súlade s článkom 76 ods. 3 finančného nariadenia.

Konečný vplyv na rozpočet Spoločenstva závisí najmä na ročnej cene akcií, ktorá sa má zaplatiť za nové akcie vydané EIF. Komisia s cieľom odstrániť akúkoľvek neurčitosť ceny pri udržaní akciového podielu Spoločenstva v EIF na úrovni 30 % navrhuje použiť dividendy EIF, ktoré dostane počas štvorročného obdobia, na pokrytie časti nákladov na navýšenie kapitálu. Dividendy získané počas rokov 2007 – 2010 sa považujú za viazaný príjem v súlade s článkom 18 ods. 2 finančného nariadenia. V každom prípade maximálny záväzok Spoločenstva nepresiahne čiastku vyčlenenú z rozpočtu vo výške 100 mil. EUR a dividendy získané za toto obdobie, ktoré sa odhadujú na úrovni približne 20 mil. EUR.

Záväzky a platby spojené s účasťou Spoločenstva budú podliehať schváleniu vydania nových akcií, výšky ročného čistého príjmu a rozdelenia dividend valným zhromaždením EIF.

3.3. Rozpočtové charakteristiky:

Rozpočtová položka | Druh výdavkov | Nové | Príspevok EZVO | Príspevky od kandidátskych krajín | Výdavková kapitola vo finančnom výhľade |

01 04 09 | Nepovinné | Diff[7] | ÁNO | NIE | NIE | č.1A |

4. ZHRNUTIE ZDROJOV

4.1. Finančné zdroje

4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)

V tabuľke sa uvádzajú orientačné sumy vyčlenené vo finančnom rámci na obdobie rokov 2007 – 2013 na pokrytie viazaných a platobných rozpočtových prostriedkov bez dividend EIF (pozri bod 4.1.3).

miliónov eur

Typ výdavku (orientačné čiastky) | Oddiel č. | 2007 | 2008 | 2009 | 2010 | 2011 | 2012 a nasl. | Spolu |

Prevádzkové výdavky[8] |

Viazané rozpočtové prostriedky (VRP) | 8.1. | a | 25.0 | 25.0 | 25.0 | 25.0 | - | - | 100.0 |

Platobné rozpočtové prostriedky (PRP) | b | 25.0 | 25.0 | 25.0 | 25.0 | - | - | 100.0 |

Administratívne výdavky zahrnuté v referenčnej sume[9] |

Technická a administratívna pomoc (NRP) | 8.2.4. | c | - | - | - | - | - | - | - |

CELKOVÁ REFERENČNÁ SUMA |

Viazané rozpočtové prostriedky | a+c | 25.0 | 25.0 | 25.0 | 25.0 | - | - | 100.0 |

Platobné rozpočtové prostriedky | b+c | 25.0 | 25.0 | 25.0 | 25.0 | - | - | 100.0 |

Administratívne výdavky nezahrnuté v referenčnej sume[10] |

Ľudské zdroje a súvisiace výdavky (NRP) | 8.2.5. | d | - | - | - | - | - | - | - |

Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6. | e | - | - | - | - | 0.1 | - | 0.1 |

Celkové orientačné náklady na intervenciu |

Celkové VRP vrátane nákladov na ľudské zdroje | a+c+d+e | 25.0 | 25.0 | 25.0 | 25.0 | 0.1 | - | 100.1 |

Celkové PRP vrátane nákladov na ľudské zdroje | b+c+d+e | 25.0 | 25.0 | 25.0 | 25.0 | 0.1 | - | 100.1 |

4.1.2. Zlučiteľnosť s finančným plánovaním

X Návrh je zlučiteľný s platným finančným plánovaním.

( Návrh si vyžaduje zmenu v plánovaní príslušnej výdavkovej kapitoly vo finančnom výhľade.

( Návrh si môže vyžadovať uplatnenie ustanovení Medziinštitucionálnej dohody[11] (t. j. nástroj flexibility alebo revíziu finančného výhľadu).

4.1.3. Finančný vplyv na príjmy

( Návrh nemá finančný vplyv na príjmy

X Návrh má finančný vplyv na príjmy, a to s týmto účinkom:

Dividendy vyplatené fondom počas rokov 2007 – 2010 sa považujú za viazané prostriedky v súlade s článkom 18 ods. 2 finančného nariadenia a použijú sa na pokrytie časti nákladov na účasť Spoločenstva na navýšení kapitálu EIF. Akékoľvek čiastky, ktoré budú vyššie ako čiastky potrebné na pokrytie nákladov na navýšenie kapitálu, sa vrátia do rozpočtu Spoločenstva. Všetky podrobné údaje týkajúce sa spôsobu výpočtu vplyvu na príjem a príklad sú uvedené v prílohe. Ďalej uvedené sumy sú len orientačné a vychádzajú z hodnôt účtovného výkazu ziskov a strát k 30. júnu 2006 EIF.

miliónov eur

Pred akciou 2006 | Stav po akcii |

Počet ľudských zdrojov spolu | 0.6 | 0.6 | 0.6 | 0.6 | 0.6 | 0.6 |

5. CHARAKTERISTIKY A CIELE

5.1. Potreba, ktorá sa má uspokojiť

EIF používa svoje vlastné zdroje ako kapitálové prostriedky na záručné operácie a kapitálové platby na investície rizikového kapitálu. Na základe hospodárskej prognózy na roky 2006 – 2009 EIF vyčerpá vlastné zdroje do polovice roku 2007. Navrhované navýšenie kapitálu je nevyhnutné na dosiahnutie cieľov EIF, t. j. podporu prístupu MSP k finančným prostriedkom v EÚ, pristupujúcich, kandidátskych krajinách a niektorých iných tretích krajinách. EIF bude pokračovať v upevnení svojho postavenia ako strediska výnimočnosti, know-how a profesionality v riadení svojho základného podnikania v oblasti rizikového kapitálu a portfóliových záruk, ako aj rozšírenia finančných techník do oblastí, v ktorých sú potvrdené zlyhania trhu (počiatočné štádium, inovácia, transfer technológií atď.), a v ktorých pridanú hodnotu EIF možno preukázať, najmä v nových členských štátoch a pristupujúcich krajinách. Môže tak rozšíriť svoju činnosť o poskytovanie výrazne vyššieho flexibilného financovania MSP a nový balík inovatívnych schém.

5.2. Pridaná hodnota zapojenia Spoločenstva a spojitosť návrhu s inými finančnými nástrojmi a možná synergia

Navýšenie kapitálu zvýši potenciál EIF spolupracovať so svojimi akcionármi (Komisia, EIB a finančné inštitúcie) a tretími stranami. EIF rozšíri svoje súčasné zemepisné pôsobenie a prehĺbi činnosti v oblastiach vedy a výskumu/inovácie, MSP a v nových členských štátoch.

Vlastné zdroje EIF doplnia mandáty Spoločenstva a EIB (t. j. finančné nástroje v rámci programu pre konkurencieschopnosť a inováciu (PKI) a mandát pre rizikový kapitál EIB) a prispejú k dosiahnutiu Lisabonských cieľov. Vlastné zdroje EIF budú potrebné na podporu fondov Spoločenstva, t. j. na spoluinvestovanie so zdrojmi Spoločenstva do fondov rizikového kapitálu a možno aj do projektov na transfer technológií, ako aj podieľanie sa na riziku na základe záručných programov PKI.

5.3. Ciele, očakávané výsledky a súvisiace ukazovatele návrhu v kontexte rámca ABM.

Hodnotenie ex-ante poskytuje podrobné informácie o politických cieľoch, očakávaných výsledkoch a súvisiacich ukazovateľoch.

EIF sa odlišuje od ostatných inštitúcií, keďže je jedinou inštitúciou Spoločenstva, ktorá sa osobitne zameriava na financovanie MSP, pričom sleduje príslušné ciele EÚ, najmä inováciu, výskum a vývoj, podnikanie, rast a tvorbu pracovných miest. Tieto ciele, ktoré možno tiež zahrnúť pod všeobecný cieľ úspešného rozšírenia EÚ, sú stále vysoko aktuálne a ich sledovania zostáva kľúčovou prioritou EÚ, ako sa zdôraznilo v záveroch Rady na jar 2005 a 2006.

Počas obdobia nasledujúceho finančného rámca (2007 – 2013) sa nepredloží žiadna dodatočná žiadosť o navýšenie kapitálu.

5.4. Spôsob implementácie (orientačný)

X Centralizované hospodárenie

X priamo na úrovni Komisie

6. MONITOROVANIE A HODNOTENIE

6.1. Systém monitorovania

Ročné účtovné závierky EIF kontrolujú externí audítori na základe poverenia Rady audítorov EIF. Tieto závierky musia schváliť akcionári na výročnom valnom zhromaždení.

Vnútorný audit, ktorý poskytuje externe EIB, hodnotí význam a účinnosť vnútorných systémov kontroly a príslušných postupov. Zavádza sa vnútorný kontrolný rámec založený na usmerneniach BIS. Vnútorný audit tiež reviduje a testuje kontroly v oblasti informačných technológii a administratívnej oblasti.

Predstavenstvo hodnotí jednotlivé operácie EIF a monitoruje portfóliá rizikového kapitálu a záruk. Zabezpečuje aj, aby bol fond riadený v súlade s jeho stanovami a osobitnými usmerneniami prijatými Radou. Komisia vymenuje dvoch riaditeľov a dvoch náhradníkov do predstavenstva. Riaditelia alebo zástupcovia, členovia predstavenstva a zástupcovia sa pri plnení svojich povinností zodpovedajú iba valnému zhromaždeniu EIF. Členovia predstavenstva alebo zástupcovia musia pri plnení svojich povinnosti konať nezávisle a v najlepšom záujme EIF. Musia zabezpečiť, aby ich činnosť zostala v rámci právomocí, ktoré im boli pridelené alebo na základe stanov a inak spĺňať ustanovenia stanov a rokovacieho poriadku EIF. Akýkoľvek konflikt záujmov a otázky spojené so zverejňovaním informácií rieši kódex správania, ktorí podpísali všetci členovia predstavenstva a ich zástupcovia.

EIF hodnotia tri významné ratingové agentúry Fitch, Moody's a Standard & Poors.

Trojstranná dohoda medzi EIF, Dvorom audítorov a Komisiou sa vzťahuje na organizáciu poskytovania dokumentov a informácií týkajúcich sa účasti Spoločenstva na kapitáli EIF Dvoru.

6.2. Hodnotenie

6.2.1. Hodnotenie ex-ante

Hodnotenie ex-ante pripravili útvary Komisie (GR ECFIN) v marci 2006.

6.2.2. Opatrenia prijaté po strednodobom hodnotení/hodnotení ex-post (znalosti získané z podobných skúseností v minulosti)

Nevykonalo sa žiadne hodnotenie ex-post. Hodnotenie ex-ante obsahuje závery z iných príslušných hodnotení vykonaných Komisiou.

6.2.3. Podmienky a pravidelnosť budúcich hodnotení

V návrhu nového rozhodnutia Rady sa stanovuje, že Komisia vykoná hodnotenie do 31. júla 2012. V tejto správe zhodnotí činnosť EIF v oblasti MSP a stav svojich vlastných prostriedkov.

7. OPATRENIA PROTI PODVODOM

Postupy proti podvodom EIF sa zaviedli 22. januára 2002 s cieľom zabezpečiť, aby boli v platnosti primerané opatrenia v prípade odhalenia podvodu alebo podvodného správania v EIF.

Predstavenstvo EIF okrem toho prijalo v júni 2004 dokument „OLAF: Rozhodnutie o opatreniach na boj proti podvodom“, v ktorom sa stanovujú podmienky prešetrovania v súvislosti s predchádzaním podvodom, korupcii a akejkoľvek nezákonnej činnosti, ktorá poškodzuje finančné záujmy Spoločenstva.

8. PODROBNÉ ÚDAJE O ZDROJOCH

8.1. Ciele návrhu z hľadiska ich finančných nákladov (orientačné čiastky)

Viazané rozpočtové prostriedky v mil. eur

2007 | 2008 | 2009 | 2010 | 2011 | 2012 |

Úradníci alebo dočasní zamestnanci[12] (XX 01 01) | A*/AD | 0.6 | 0.6 | 0.6 | 0.6 |

B*, C*/AST | - | - | - | - | - | - |

SPOLU | 0.6 | 0.6 | 0.6 | 0.6 |

8.2.2. Opis úloh vyplývajúcich z akcie

Okrem administratívnej práce v súvislosti s finančnými transakciami si navýšenie kapitálu nevyžaduje dodatočné významné úlohy.

Poverený pracovník s cieľom riadiť súčasné vzťahy s EIF je však zodpovedný za prípravu všetkých administratívnych postupov, ako sú rozhodnutia Komisie o menovaní zástupcov Komisie v radách EIF; kontakt s EIF a pokračovanie rozhovorov s akýmkoľvek druhom podnikov, ako je predajná opcia a koordinácia s Dvorom audítorov na základe trojstrannej dohody.

Tento pracovník okrem toho pomáha zástupcom Komisie pri príprave zasadnutí predstavenstva. Pracovník v tomto ohľade preskúma dôsledky návrhov EIF pre záujmy Spoločenstva v rámci politík EIF a v koordinácii s príslušnými útvarmi Komisie. Táto úloha sa vzťahuje aj na hodnotenie operácií EIF, ktoré zahŕňajú investovanie alebo spoločné investovanie vlastných zdrojov EIF. Tento pracovník poskytuje pomoc aj komisárovi alebo jeho zástupcovi pri príprave valných zhromaždení EIF.

Tento pracovník tiež zabezpečuje, aby bola Rada zodpovedajúcim spôsobom informovaná o práci EIF v súlade s rozhodnutím Rady 1994/375/ES.

8.2.3. Pôvod ľudských zdrojov (štatutárny)

V prípade viacerých zdrojov, uveďte počet pracovných miest každého zdroja.

X Pracovné miesta pridelené v súčasnosti

8.2.4. Ďalšie administratívne výdavky zahrnuté v referenčnej sume (XX 01 04/05 – Výdavky na administratívne riadenie)

Žiadne.

8.2.5. Finančné náklady na ľudské zdroje a súvisiace náklady ne zahrnuté v referenčnej sume

miliónov eur

Druh ľudských zdrojov | 2007 | 2008 | 2009 | 2010 | 2011 | 2012 a nasl. |

Úradníci a dočasní zamestnanci (XX 01 01) | 0.065 | 0.065 | 0.065 | 0.065 |

Náklady na ľudské zdroje a súvisiace náklady spolu (nezahrnuté v referenčnej sume) | 0.065 | 0.065 | 0.065 | 0.065 |

Výpočet – Úradníci a dočasní zamestnanci

108 000 EUR * 0,6 = 64 800 EUR.

8.2.6. Ostatné administratívne výdavky nezahrnuté v referenčnej sume miliónov eur |

2007 | 2008 | 2009 | 2010 | 2011 | 2012 a nasl. | SPOLU |

XX 01 02 11 04 – Štúdie a konzultácie | - | - | - | - | 0.1 | - | 0.1 |

Ostatné výdavky na riadenie spolu (XX 01 02 11) | - | - | - | - | 0.1 | - | 0.1 |

Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu | - | - | - | - | 0.1 | - | 0.1 |

Výpočet – Iné administratívne výdavky nezahrnuté v referenčnej sume

Táto orientačná suma 100 000 EUR pokrýva náklady na vonkajšie hodnotenie, ktoré sa má pripraviť do júla 2012.

Príloha

Navýšenie kapitálu a cena akcií

EIF sa snaží získať finančný vklad vo výške približne 330 mil. EUR, ktorý by sa zakladal na 50%-nom navýšení kapitálu v nominálnej hodnote. S cieľom dosiahnuť tento vklad EIF vydá 1 000 nových akcií, ktoré akcionári následne upíšu. Pokiaľ sa týka Spoločenstva, platby budú nasledovať v štvorročnom období. Návrh EIF na navýšenie kapitálu predpokladá, že cena nových akcií, sa stanoví na základe rovnice na obnovenie podielu nákupom akcií schválenej akcionármi v júni 2005, ktorá je stanovená takto:

Cena akcie = (Splatený kapitál + emisné ážio + rezervy + nerealizované zisky rizikového kapitálu + prenesený zisk + ročný príjem – ročné dividendy) / počet akcií.

Na základe tejto rovnice na výpočet čistej hodnoty aktív sa bude ročná cena akcií k dátumu ich vydania meniť v závislosti od výpočtu ročnej čistej hodnoty aktív a akcionári budú platiť za každú akciu viac, ako je táto nominálna hodnota splateného kapitálu. Hodnota nad nominálnu hodnotu sa pripíše na účet emisného ážia EIF, čím sa ďalej zvýši objem vlastných zdrojov EIF.

Po povolení navýšenia kapitálu o 1000 akcií predstavenstvom EIF prijme valné zhromaždenie EIF rozhodnutie o vydaní nových akcií.

EIF ponúkne všetkým akcionárom rovnaké podmienky, t. j. možnosť kúpiť nové akcie počas štyroch rokov 2007 – 2010. Väčšina finančných inštitúcií, ktoré v súčasnosti vlastnia približne 8 % akcií EIF, však naznačila, že by mohli kúpiť celý balík pridelených akcií v roku 2007. Výpočty uvedené ďalej sa zakladajú na predpoklade, že aj EIB kúpi svoj podiel akcií v roku 2007, aby tak reagovala na požiadavku finančných inštitúcií poskytnúť neodvolateľný záväzok EIB na navýšenie kapitálu. Počet akcií, ktoré sa majú vydať v roku 2007, by bol následne vyšší ako v nasledujúcich rokoch.

Ročný rozpočet, ktorý má Komisia k dispozícii na nákup akcií EIF, predstavuje 25 mil. EUR. Na to, aby mohla nadobudnúť uvedený počet akcií, navrhuje použiť dividendy EIF prijaté v rokoch 2007 – 2010 na nákup nových akcií v súlade s článkom 18 ods. 2 finančného nariadenia. To by umožnilo, aby štruktúra akciového podielu Spoločenstva zostala do roku 2010 stabilná a preukázal sa zámer Spoločenstva kúpiť také množstvo akcií, aké je len možné hneď po začatí, čím by sa potvrdil záväzok Spoločenstva voči EIF a navýšeniu kapitálu. V dôsledku obmedzených rozpočtových zdrojov použiteľných na rok, počas obdobia rokov 2007 – 2009 akciový podiel Spoločenstva na úrovni 30 % mierne poklesne (na základe orientačných výpočtov uvedených ďalej v roku 2007 akciový podiel Spoločenstva by bol približne 25 %, v roku 2008 bude približne 27 %, v roku 2009 približne 29 % a od roku 2010 okolo 30 %).

Na základe výkazu ziskov a strát EIF k 30. júnu 2006 a orientačnej ceny akcií sa v uvedenej tabuľke uvádza príklad počtu akcií, ktoré by Komisia mohla kúpiť a potrebné rozpočtové prostriedky:

2007 | 2008 | 2009 | 2010 | Spolu |

Orientačný počet akcií, ktoré majú upísať akcionári | 790 | 90 | 89 | 26 | 1000 |

Orientačný počet akcií, ktoré má upísať Komisia | 95 | 90 | 89 | 26 | 300 |

Orientačná ročná cena akcie (v EUR) | 326 526 | 338 912 | 351 406 | 364 376 |

Orientačná potreba rozpočtových prostriedkov (v EUR) | 31 019 970 | 30 502 080 | 31 275 134 | 9 473 776 | 102 270 960 |

Príjmy Spoločenstva

EIF sa podľa článku 24 svojich stanov zameriava na primeranú návratnosť investície akcionárov. EIF podľa rozhodnutia valného zhromaždenia EIF rozdeľuje akcionárom dividendy z ročného čistého zisku. Pokiaľ ide o akciový podiel Spoločenstva, tieto dividendy sa vracajú do rozpočtu Spoločenstva (položka 850: dividendy vyplácané EIF).

Príjem EIF v súčasnosti tvoria najmä príjmy za správu, poplatky a operácie, správne poplatky a príjmy zo záručných operácií financovaných z vlastných fondov. Príjem z rizikového kapitálu, ktorý je ťažko predvídateľný, sa však v budúcnosti bude pravdepodobne podieľať vyššou mierou na celkovom príjme EIF. Okrem tohto možné nové mandáty poskytnú dodatočné správne poplatky, čím sa zvýši ziskovosť EIF. Preto je ťažké poskytnúť definitívne číselné údaje o budúcom príjme a z neho vyplývajúcich dividendách. Na ilustračné účely je v ďalej uvedenej tabuľke predložený zjednodušený príklad:

Finančný rok *) |

2006 | 2007 | 2008 | 2009 |

Počet akcií pôvodne upísaných Komisiou | 600 | 600 | 600 | 600 |

Orientačný počet nových akcií, ktoré má Komisia upísať | 0 | 95 | 90 | 89 |

Kumulatívny počet akcií upísaných Komisiou | 600 | 695 | 785 | 874 |

Ročná odhadovaná výška dividendy na akciu (v eurách) | 10 299 | 8 014 | 8 197 | 8 8534 |

Odhadovaná výška dividend, ktoré Komisia dostane v nasledujúcich rokoch (v eurách) | 6 179 400 | 5 569 730 | 6 434 645 | 7 458 716 |

*) Dividendy, ktoré patria do finančného roku n sa vyplácajú v máji/júni roku n+1.

Celkový vplyv na rozpočet Spoločenstva

Komisia s cieľom udržať akciový podiel Spoločenstva približne na úrovni 30 % nakúpi až 300 nových akcií EIF. Ročné splátky sa vykonajú v období rokov 2007 – 2010 v súlade s článkom 76 ods. 3 finančného nariadenia. Komisia navrhuje použiť okrem čiastky vyčlenenej ročne z rozpočtu vo výške 25 mil. EUR dividendy vyplatené počas obdobia rokov 2007 – 2010 na pokrytie časti nákladov spojených s navýšením kapitálu.

Vyplatenie dividend sa uskutoční bezprostredne po schválení rozdelenia dividend valným zhromaždením EIF. Zároveň po rozhodnutí valného zhromaždenia budú akcionári vyzvaní na upísanie nových akcií a EIF ich požiada o úhradu za upísané nové akcie. V súlade s článkom 18 ods. 2 finančného nariadenia Komisia použije získané dividendy na pokrytie časti nákladov navýšenia kapitálu. Akákoľvek suma dividend získaných za každý rok v období 2007 – 2009, ktorá nie je potrebná na pokrytie časti nákladov na navýšenie kapitálu, sa prenesie do nasledujúceho roku. Ak zvyšné dividendy v roku 2010 nebudú potrebné na pokrytie nákladov na navýšenie kapitálu, vrátia sa do rozpočtu Spoločenstva.

Ďalším dôsledkom je, že viazané a platobné čiastky sú nadhodnotené, t. j. čiastky potrebné na rozpočtové záväzky a platby v roku 2010 sa môžu podstatne znížiť.

[1] Európsky program obnovy.

[2] Ú. v. ES L 173, 7.7.1994, s. 12.

[3] Ú. v. EÚ C , , s. .

[4] Ú. v. EÚ C , , s. .

[5] Ú. v. ES L 173, 7.7.1994, s. 1. Štatút, zmenený a doplnený 19. júna 2000 na generálnom zasadnutí Európskeho investičného fondu (Ú. v. ES C 225, 10.8.2001, s. 2).

[6] Ú. v. ES L 248, 16.9.2002, s. 1.

[7] Diferencované vyhradené rozpočtové prostriedky.

[8] Výdavky, na ktoré sa nevzťahuje kapitola xx 01 príslušnej hlavy xx.

[9] Výdavky v rámci článku xx 01 04 hlavy xx.

[10] Výdavky v rámci kapitoly xx 01 okrem článkov xx 01 04 alebo xx 01 05.

[11] Pozri body 19 a 24 Medziinštitucionálnej dohody.

[12] Tieto náklady NIE sú zahrnuté v referenčnej sume.